6. PIELIKUMS
atklātam konkursam 
“Būvniecības ieceres dokumentācijas izstrāde, autoruzraudzība un būvdarbi 
laivu eliņa ēkas pārbūve Stropu ielā 40, Daugavpilī”, 
identifikācijas numurs DVP 2025/164 


UZŅĒMUMA LĪGUMS (projekts)
būvniecības ieceres dokumentācijas izstrādei, autoruzraudzībai un būvdarbiem
laivu eliņa ēkas pārbūvei Stropu ielā 40, Daugavpilī 
Daugavpilī, 202_.gada ___.__________
Daugavpils valstspilsētas pašvaldība, reģistrācijas Nr.90000077325, juridiskā adrese: Krišjāņa Valdemāra iela 1, Daugavpils (turpmāk tekstā – Pasūtītājs), _______ ______  personā, kura rīkojas uz _______ pamata, no vienas puses, 
____________________________, reģistrācijas Nr._____________, __________________, ___________, ___________, (turpmāk tekstā – Uzņēmējs), tās valdes locekļa ar tiesībām pārstāvēt kapitālsabiedrību atsevišķi _______________ personā, no otras puses, abi kopā turpmāk saukti Puses vai katrs atsevišķi saukts Puse,
pamatojoties uz Daugavpils valstspilsētas pašvaldības iepirkuma komisijas 2024.gada __.___________ lēmumu (iepirkumu komisijas sēdes protokols Nr.__) atklātā konkursā Būvniecības ieceres dokumentācijas izstrāde, autoruzraudzība un būvdarbi  laivu eliņa ēkas pārbūve Stropu ielā 40, Daugavpilī”, identifikācijas Nr. DVP 2024/164, bez viltus, maldiem un spaidiem, savstarpēji vienojoties, noslēdz šādu līgumu (turpmāk tekstā -  Līgums):
1. Līgumā lietotie termini
1.1. Darbi – saskaņā ar Tehnisko specifikāciju (Līguma __. pielikums) visi Līguma ietvaros veicamie darbi – būvniecības ieceres dokumentācijas izstrādes darbi, Autoruzraudzība un Būvdarbi.
1.2. Projektēšanas darbi – būvniecības ieceres dokumentācijas izstrāde un saskaņošana normatīvajos aktos noteiktajā kārtībā.
1.3. Autoruzraudzība – kontrole, ko Uzņēmējs veic pēc būvniecības ieceres dokumentācijas izstrādes pabeigšanas (būvniecības ieceres dokumentācija ar atzīmi par projektēšanas nosacījumu izpildi, ievietota BIS) līdz Objekta pieņemšanai ekspluatācijā, lai nodrošinātu būves realizāciju atbilstoši būvniecības ieceres dokumentācijai.
1.4. Būvdarbi – darbi, kurus Uzņēmējs veic, lai realizētu būvniecības ieceres dokumentāciju dabā, tajā skaitā preču piegāde un uzstādīšana.
1.5. BIS – Būvniecības informācijas sistēma www.bis.gov.lv .
1.6. Būvdarbu izpildes akts – akts, kurā tiek dokumentēti attiecīgā periodā faktiski izpildītie būvdarbi.
1.7. Būvobjekta nodošanas un pieņemšanas akts – akts, kas apliecina līgumā noteikto būvdarbu izpildi un pēc tā abpusējās parakstīšanas apliecina visu būvdarbu pieņemšanu no Pasūtītāja puses.
1.8. Defekts -  ikviens būvdarbu kvalitātes trūkums, kas radies būvdarbu laikā vai garantijas termiņa laikā un saskaņā ar normatīvajiem aktiem būvniecības jomā vai atbilstoši  līguma noteikumiem ir Uzņēmēja atbildība; par defektu atzīstams ikviens būvdarbu rezultātā radies būves vai būves daļas trūkums, arī gadījumā, ja trūkums radies neatbilstoša (nekvalitatīvas) būvniecības ieceres dokumentācijas dēļ.
1.9. Defektu akts –  akts par defektiem, tai skaitā par tiem, kas konstatēti pēc attiecīgo būvdarbu vai jebkuras to daļas pieņemšanas vai būvdarbu garantijas termiņa laikā, kā arī par būvdarbu izpildes aktā vai būvobjekta nodošanas un pieņemšanas aktā neatbilstoši norādītiem būvdarbu apjomiem vai būvdarbu izmaksām.
1.10. Garantijas darbi – konstatēto būvdarbu defektu un citu garantijas termiņa laikā konstatēto neatbilstību novēršanas darbi.
2. Līguma priekšmets
2.1. Pasūtītājs uzdod, bet Uzņēmējs pret atlīdzību ar savu darba spēku, transportu, iekārtām, rīkiem un būvizstrādājumiem, kā arī līgumā noteiktajā kārtībā piesaistot kompetentus apakšuzņēmējus, atbilstoši Līguma nosacījumiem un spēkā esošo normatīvo aktu prasībām, apņemas veikt būvniecības dokumentācijas izstrādi (turpmāk tekstā – Projektēšana), būvdarbu izpildi (turpmāk tekstā – Būvdarbi) un autoruzraudzību laivu eliņa ēkas pārbūvei Stropu ielā 40, Daugavpilī (turpmāk tekstā – Objekts) (Projektēšana un Būvdarbi Objektā turpmāk saukti – Darbi). Darbus veic saskaņā ar tehnisko specifikāciju un konkursam iesniegto piedāvājumu, kas ir šī Līguma neatņemamas sastāvdaļas.
2.2. Darbi sevī ietver visus Līgumā un Līguma pielikumos noteiktos Darbu veikšanai nepieciešamos Projektēšanas darbus, Autoruzraudzības darbus, Būvdarbus, būvniecības vadību un organizēšanu, būvniecībai nepieciešamo būvizstrādājumu piegādi, iebūvi, ieregulēšanu, palaišanu, būvdarbu nodošanu, izpilddokumentāciju un citas dokumentācijas sagatavošanu un citas darbības, kuras izriet no Līguma, Līguma pielikumiem un spēkā esošajiem normatīvajiem aktiem.
2.3. Uzņēmējs, parakstot Līgumu, apliecina, ka pirms Līguma parakstīšanas ir saņēmis un pietiekošā apjomā iepazinies un pārbaudījis visu tehnisko un juridisko dokumentāciju (kas saistīta ar Līgumu un Iepirkuma dokumentiem un pēc satura atbilst visiem Līguma noteikumiem un tā pielikumiem, kādi ir uz Līguma parakstīšanas brīdi) un faktiskos apstākļus (tai skaitā, būvlaukuma esošo stāvokli, izpētījis vietējos apstākļus, kas varētu ietekmēt Darbu izpildi, arī attiecībā uz iespējamiem komunikāciju pieslēgumiem un materiālu piegādēm), uzdevis Pasūtītājam visus būtiskos jautājumus, saņēmis atbildes, un visi Uzņēmēja pieprasītie precizējumi vai papildinformācija ir iekļauti dokumentācijā, kas pievienota Līgumam. Uzņēmējam šajā sakarā nekādu pretenziju nav, un viņam ir visa nepieciešamā informācija Darbu kvalitatīvai izpildei. Vēlāki dokumentācijas un/vai būvlaukuma neatbilstības vai nepietiekamības atklājumi nedod pamatu Līgumcenas palielinājumam vai izpildes termiņa pagarinājumam. Lai novērstu jebkuras šaubas, Puses atzīst, ka visus riskus un atbildību, kas saistīti ar tehnisko un juridisko dokumentāciju (tai skaitā, visu atļauju un jebkādu saskaņojumu saņemšanu un nepieciešamo maksājumu veikšanu), kā arī faktiskajiem apstākļiem būvlaukumā un visu Darbu izpildi līdz Objekta nodošanai ekspluatācijā, uzņemas Uzņēmējs.
3. Līguma summa
3.1. Līguma summa par Līguma ietvaros izpildāmiem Darbiem ir _________ euro (summa vārdiem euro) bez PVN (turpmāk – Līguma cena), tajā skaitā:
3.1.1. Projektēšanas izmaksas ____euro (summa vārdiem euro) bez PVN;
3.1.2. Būvdarbu izmaksas ____euro (summa vārdiem euro) bez PVN;
3.1.3. Autoruzraudzības izmaksas ____euro (summa vārdiem euro) bez PVN.
3.2. Līguma summa ietver sevī visus ar Projektēšanu, Autoruzraudzību un Būvdarbu izpildi saistītās tiešās un netiešās izmaksas, kas rodas Uzņēmējam, izņemot pievienotās vērtības nodokli, tajā skaitā, nepieciešamos saskaņojumus un atļaujas, izmantojamos būvniecības izstrādājumus, iekārtas, darbu, piegādes un transporta, apdrošināšanas, elektroenerģijas, būvgružu aizvākšanas un būvlaukuma uzturēšanas izmaksas, iespējamos nodokļu un nodevu maksājumus valsts un pašvaldības budžetos un citus maksājumus, kas būs jāizdara Uzņēmējam, lai pienācīgi un pilnībā izpildītu Darbus.
3.3. Pievienotās vērtības nodoklis tiek aprēķināts un maksāts saskaņā ar spēkā esošajiem normatīvajiem aktiem.
3.4. Līguma pielikumos noteiktās darbu izmaksu vienību cenas paliek nemainīgas visā Līguma darbības laikā.
4. Projektēšanas un autoruzraudzības 
darbu pieņemšanas un nodošanas kārtība
4.1. Izpildītie projektēšanas darbi un autoruzraudzība tiek pieņemti un nodoti ievērojot šī Līguma un normatīvo aktu prasības: 
4.2. Projektēšanas darbi tiek pieņemti un nodoti šādā kārtībā:
4.2.1. Būvniecības ieceres dokumentācija tiek ievietota BIS un iesniegta digitālā un papīra formātā saskaņā ar tehniskās specifikācijas nosacījumiem. 
4.2.2. Pasūtītājs apliecina pilnībā izstrādātas būvniecības ieceres dokumentācijas pieņemšanu, parakstot nodošanas-pieņemšanas aktu.
4.2.3. Pasūtītājam jāsaskaņo iesniegtā būvniecības ieceres dokumentācija vai jāiesniedz rakstiski iebildumi par neatbilstībām un nepieciešamajiem labojumiem 10 (desmit) darba dienu laikā pēc tā saņemšanas.
4.2.4. Pamatotu iebildumu gadījumā Pasūtītājs rakstiski informē Uzņēmēju par nepieciešamajiem labojumiem un papildinājumiem būvniecības ieceres dokumentācijā un to novēršanas izpildes termiņu, kas nav garāks par 10 (desmit) dienām.
4.2.5. Pušu parakstīts nodošanas-pieņemšanas akts ir pamats norēķinu veikšanai atbilstoši Līguma nosacījumiem un apliecina, ka Pasūtītājs kopumā ir iepazinies ar Uzņēmēja izstrādāto būvniecības ieceres dokumentāciju un to akceptējis. Nodošanas-pieņemšana akta parakstīšana neliedz Pasūtītājam tiesības vēlāk izvirzīt iebildumus un lūgumus veikt labojumus izstrādātajā būvniecības ieceres dokumentācijā līdz pat būvobjekta nodošanai ekspluatācijā. Ar pieņemšanas – nodošanas akta parakstīšanas brīdi Pasūtītājs iegūst īpašuma tiesības uz visiem Līguma ietvaros izstrādātajiem projektēšanas dokumentiem.
4.2.6. Visas izmaiņas saskaņotajā būvniecības ieceres dokumentācijā Pasūtītājs pieprasa Uzņēmējam rakstiski. Ja Uzņēmējs noteiktajā termiņā neveic prasītos labojumus, Pasūtītājam ir tiesības labošanu uzdot citai personai, un Uzņēmējam ir jāsedz šo labojumu izmaksas. 
4.3. Autoruzraudzība tiek pieņemta un nodota šādā kārtībā:
4.3.1. Autoruzraudzības darbu izpildi apliecina Pušu abpusēji parakstīts Autoruzraudzības darbu pieņemšanas-nodošanas akts.
4.3.2. Uzņēmējs ne vēlāk kā līdz kārējā mēneša 10. (desmitajam) datumam iesniedz Pasūtītājam parakstīšanai no savas puses parakstītu ikmēneša Autoruzraudzības darbu pieņemšanas-nodošanas aktu.
4.3.3. Pasūtītājs apliecina pilnībā veikto Autoruzraudzības darbu izpildi, parakstot Autoruzraudzības darbu nodošanas-pieņemšanas aktu.
4.3.4. Pamatotu iebildumu gadījumā Pasūtītājs rakstiski informē Uzņēmēju par iebildumiem un to novēršanas izpildes termiņu, kas nav garāks par 7 (septiņām) dienām.
4.3.5. Pušu parakstīts Autoruzraudzības darbu nodošanas-pieņemšanas akts ir pamats norēķinu veikšanai atbilstoši Līguma nosacījumiem.
5. Būvdarbu pieņemšanas un nodošanas kārtība
5.1. Faktiski izpildītos Būvdarbus pieņem katru mēnesi.
5.2. Ne vēlāk kā līdz kārtējā mēneša desmitajam datumam Uzņēmējs iesniedz Pasūtītājam Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām.
5.3. Pasūtītājs Būvdarbus pieņem un būvdarbu izpildes aktu paraksta 20 (divdesmit) darbdienu laikā no akta saņemšanas dienas.
5.4. Ja Pasūtītājs neparaksta Būvdarbu izpildes aktu līguma 5.3.punktā minētajā termiņā, kā arī neiesniedz Uzņēmējam Līguma 5.5.punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis Līguma 5.3.punktā minētā termiņa pēdējā dienā.
5.5. Ja Pasūtītājs nepieņem Būvdarbus, tas iesniedz Uzņēmējam pretenziju, norādot ar līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar būvdarbu kvalitāti, vai ar atbildīgo būvuzraugu saskaņotu defektu aktu. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Uzņēmējs 10 (desmit)  darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
5.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto būvdarbu kvalitāti. Ekspertīzes uzdevums ir noteikt būves vai būves daļas atbilstību normatīvo aktu un Pasūtītāja noteiktajām prasībām, kā arī faktiski izpildīto Būvdarbu apjomu, atbilstību projektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. Ja ekspertīze apstiprina nepilnības vai veikto Būvdarbu neatbilstību normatīvo aktu un Pasūtītāja prasībām, ekspertīzes izmaksas sedz Uzņēmējs. Ja Uzņēmējs atsakās segt ekspertīzes izmaksas, Pasūtītājs ir tiesīgs ieturēt izmaksas no Līguma saistību izpildes nodrošinājuma.
5.7. Ja būves ekspertīze neapstiprina Pasūtītāja defektu aktā norādīto vai veikto būvdarbu neatbilstību normatīvo aktu un pasūtītāja prasībām, uzskatāms, ka Pasūtītājs būvdarbus ir pieņēmis ekspertīzes slēdziena iesniegšanas dienā un būvdarbu izpildes akta parakstīšana nav nepieciešama.
5.8. [bookmark: p15][bookmark: p-1110858]Ja Uzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.
5.9. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā.
5.10. Būvdarbu izpildes akta parakstīšana neatņem Pasūtītājam tiesības līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.
5.11. Uzņēmējs nodod Pasūtītājam visus izpildītos Būvdarbus šādā kārtībā:
5.11.1. iesniedz Būvdarbu izpildes aktu par pēdējā mēnesī izpildītajiem būvdarbiem;
5.11.2. [bookmark: p18][bookmark: p-1110863]paziņo Pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
5.12. Uzņēmējs pēc būves pieņemšanas ekspluatācijā iesniedz pasūtītājam būvobjekta nodošanas un pieņemšanas aktu, kas noformēts arbilstoši šī Līguma pielikumam:
5.12.1. aktā norāda akta par būves pieņemšanu ekspluatācijā datumu un numuru, atzīmes par Būvdarbu pabeigšanu datumu vai izziņas par būves neesību datumu un numuru;
5.12.2. [bookmark: p19][bookmark: p-1110866]aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, iekārtu ekspluatācijas instrukcijas, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā.
5.13. Pasūtītājs Uzņēmēja iesniegto būvobjekta nodošanas un pieņemšanas aktu paraksta 10 (desmit) darbdienu laikā no tā saņemšanas dienas.
6. Norēķinu kārtība
6.1. Avansa maksājumi netiek paredzēti. 
6.2. Samaksa par Projektēšanas darbiem tiek veikta šādā kārtībā: samaksu par būvniecības ieceres dokumentācijas izstrādi Pasūtītājs veic Uzņēmējam 20 (divdesmit) darba dienu laikā pēc pilnībā izstrādāta, pabeigta un Būvvaldē akceptēta (atzīme par projektēšanas nosacījumu izpildi) būvniecības ieceres dokumentācijas pieņemšanas-nodošanas akta parakstīšanas un rēķina saņemšanas. Priekšapmaksa nav paredzēta.
6.3. Samaksa par Autoruzraudzību tiek veikta šādā kārtībā:
6.3.1. Par Uzņēmēja veikto Autoruzraudzību Pasūtītājs veic samaksu pa daļām katru mēnesi, proporcionāli izpildīto Būvdarbu vērtībai. Minētā ikmēneša samaksa par Autoruzraudzību tiek noteikta proporcionāli attiecīgajā mēnesī veiktajam Autoruzraudzības apjomam attiecībā pret kopējo Autoruzraudzības apjomu (100%) (viens simts procenti) naudas izteiksmē. Autoruzraudzības apjoma proporcija attiecīgajam mēnesim tiek aprēķināta, vadoties no attiecīgajā mēnesī izpildīto Būvdarbu apjoma attiecībā pret kopējo Būvdarbu apjomu (100%) (viens simts procenti) naudas izteiksmē. Maksājums tiek veikts 20 (divdesmit) darba dienu laikā pēc ikmēneša Autoruzraudzības darbu pieņemšanas-nodošanas akta abpusējas parakstīšanas un Uzņēmēja rēķina saņemšanas;
6.3.2. Gala maksājumu Pasūtītājs veic 20 (divdesmit) darba dienu laikā pēc visu Būvdarbu izpildes, būvobjekta nodošanas ekspluatācijā un Uzņēmēja rēķina saņemšanas.
6.4. Samaksa par izpildītajiem būvdarbiem notiek šādā kārtībā:
6.4.1. Uzņēmējs, ievērojot Līguma 6.4.2. punktā minēto kārtību, iesniedz Pasūtītājam rēķinu:
6.4.1.1. par ikmēneša Būvdarbu izpildes aktā ietverto Būvdarbu pieņemšanu – 20 (divdesmit) darba dienu laikā no ikmēneša Būvdarbu izpildes akta abpusējas parakstīšanas dienas vai pieņemšanas dienas Līguma 5.4. un 5.7. punktā minētajā gadījumā;
6.4.1.2. par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī – 20 (divdesmit) darba dienu laikā no būvobjekta nodošanas un pieņemšanas akta abpusējas parakstīšanas dienas.
6.4.2. Pasūtītājs norēķinās ar Uzņēmēju, ievērojot šādu kārtību:
6.4.2.1. Pasūtītājs maksā Uzņēmējam par iepriekšējā mēnesī faktiski izpildītajiem un Pasūtītāja pieņemtajiem Būvdarbiem 10 (desmit) darba dienu laikā no Uzņēmēja sagatavota Līguma noteikumiem atbilstoša rēķina saņemšanas.
6.4.2.2. Par visiem izpildītajiem Būvdarbiem, Pasūtītājs maksā Uzņēmējam 30 (trīsdesmit) dienu laikā no Uzņēmēja sagatavota Līguma noteikumiem atbilstoša rēķina saņemšanas. Rēķinam pievieno garantijas saistību nodrošinājumu.
6.5. No katra mēneša maksājuma par izpildītajiem Būvdarbiem Pasūtītājs ietur summu 5 % (pieci procenti) apmērā. Ieturētā kopsumma tiek atmaksāta 30 (trīsdesmit) dienu laikā pēc būvobjekta nodošanas un pieņemšanas akta parakstīšanas un garantijas saistību nodrošinājuma iesniegšanas.
6.6. Ja līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Būvdarbiem 10 (desmit) darba dienu laikā no dienas, kad Puses ir parakstījušas aktu par faktiski izpildītajiem Būvdarbiem, ja Uzņēmējs ir iesniedzis Līguma noteikumiem atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Pusēm nav domstarpību. Puses strīdu risina šī Līguma 5.4. - 5.10. punktā noteiktajā kārtībā.
6.7. Ja būves ekspertīze apstiprina Pasūtītāja norādītos defektus, Uzņēmējs sedz ar būves ekspertīzi pieņemšanu saistītos izdevumus.
6.8. Visus rēķinus Uzņēmējs sagatavo elektroniski un no sava e-pasta adreses _____________ (pretendenta piedāvājumā norādītā e-pasta adrese) nosūta uz Pasūtītājs norādīto e-pasta adresi _____________ (pasūtītāja vispārīgā e-pasta adrese). Šādi sagatavoti un nosūtīti elektroniskie rēķini ir derīgi bez paraksta. Uzņēmējs sagatavo rēķinus atbilstoši normatīvo aktu prasībām attiecībā uz rēķinā norādāmo informāciju. Ja rēķins tiek sagatavots elektroniski, uz rēķina  tiek norādīta piezīme “Rēķins ir sagatavots elektroniski un ir derīgs bez paraksta”, rēķins tiek uzskatīts par saņemtu brīdī, kad Uzņēmējs to nosūtījis uz Pasūtītāja norādīto e-pasta adresi. Ja Pasūtītājs vēlas saņemt rēķinus papīra formātā, tas informē Uzņēmēju  par to 10 (desmit) dienas iepriekš
6.9. Par samaksas brīdi uzskatāms bankas atzīmes datums Pasūtītāja maksājuma uzdevumā.
6.10. Gadījumā, ja Pasūtītājam rodas pretenzijas par rēķinā norādītās summas pamatotību, Pasūtītājam ir tiesības rakstiski iesniegt Uzņēmējam motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja Pasūtītājs ir iesniedzis rakstisku pretenziju, tad Uzņēmējam nav tiesības piemērot līgumsodu par maksājuma nokavējumu vai vienpusēji  atkāpties no Līguma izpildes līdz strīda atrisināšanai starp Pusēm.  
7. Līguma izpildes termiņš, kārtība un tehnoloģiskais pārtraukums
7.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei. 
7.2. Līguma izpildes termiņš: ir 120 (simts divdesmit) dienas, tajā skaitā:
7.2.1. būvniecības ieceres dokumentācijas izstrāde –  60 (sešdesmit) dienu laikā no Līguma noslēgšanas dienas (atzīme BIS par būvniecības ieceres akceptu); 
7.2.2. Būvdarbu izpildes uzsākšanas termiņš: ne vēlāk kā 10 (desmit) darba dienu laikā no atzīmes izdarīšanas BIS par būvdarbu uzsākšanas nosacījumu izpildi;
7.2.3. Būvdarbu izpildes termiņš, autoruzraudzība un nodošana ekspluatācijā – 60 (sešdesmit) dienas no atzīmes izdarīšanas BIS par būvdarbu uzsākšanas nosacījumu izpildi (neskaitot tehnoloģiskos pārtraukumus, ja tādi tiek piemēroti).
7.2. Līguma izpildes termiņā netiek ieskaitīti sekojoši termiņi:
7.2.4. Projektēšanas vai Būvdarbu tehnoloģiskais pārtraukums;
7.2.5. laika periods, kad noris Būvniecības ieceres publiska apspriešana, gadījumā, ja tiek paredzēta Būvniecības ieceres publiska apspriešana;
7.2.6. laika periods, kad tiek veikta ietekmes uz vidi procedūra, ja tāda nepieciešama.
7.3. Pasūtītājam ir tiesības jebkurā brīdī apturēt Līguma izpildi, ja iestājas vismaz viens no sekojošajiem Uzņēmēja pierādītiem tehnoloģiskā pārtraukuma iestāšanās gadījumiem:
7.3.1. Projektēšanas darbu izpildes ietvaros:
7.3.1.1. projektēšanai nepieciešamo zemes gabala/zemes gabalu īpašumtiesību (piederības) jautājumu kārtošana;
7.3.1.2. papildus topogrāfijas saskaņošana; 
7.3.1.3. publiskās apspriešanas un/vai ietekmes uz vidi procedūras veikšana;  
7.3.1.4. atzinumu un/vai atļauju saņemšana, kas ir Pasūtītāja pienākums;
7.3.1.5. publiskas pārvaldes iestāžu vai tiesas lēmumi, kas tieši attiecināmi uz Būvniecības ieceri;
7.3.1.6. citi no Pusēm neatkarīgi un iepriekš neparedzami apstākļi.
7.3.2. Autoruzraudzības darbu izpildes ietvaros:
7.3.2.1. Būvdarbu līguma ietvaros iestājas tehnoloģiskais pārtraukums;
7.3.2.2. publiskas pārvaldes iestāžu vai tiesas lēmumi, kas tieši attiecināmi uz Būvniecības ieceri;
7.3.2.3. citi no Pusēm neatkarīgi un iepriekš neparedzami apstākļi.
7.4. Būvdarbu izpildē var tikt paredzēts tehnoloģiskais pārtraukums, ja pastāv vismaz viens no sekojošajiem Uzņēmēja objektīvi pierādītiem un Pasūtītāja izvērtētiem gadījumiem:
7.4.1. Būvdarbu izpildi tieši kavē nelabvēlīgi klimatiskie apstākļi un šo faktu apliecina objektīvi pierādījumi, piemēram, attiecīgas kompetentas valsts vai pašvaldības iestādes sniegtā informācija, būvuzrauga atzinums;
7.4.2. Būvdarbu izpildi tieši kavē objektīvs un no Uzņēmēja gribas neatkarīgs iemesls, kurš iepriekš nevarēja būt paredzams un/vai novēršams, un šo faktu apliecina objektīvi pierādījumi;
7.4.3. Būvdarbu izpildi tieši kavē Objektā vai tam pieguļošā teritorijā trešās personas likumīgi izpildāmie būvdarbi vai sniedzamie pakalpojumi;
7.4.4. ja valsts vai pašvaldības iestāde pieņem administratīvo aktu, kas ir saistošs, izpildot Būvdarbus, un šāds administratīvais akts kavē Būvdarbu izpildes termiņa ievērošanu, un šāda akta izdošanās pamatā nav Uzņēmēja darbība vai bezdarbība;
7.4.5. Objektā tiek veikti avārijas darbi, proti, darbi, lai novērstu neparedzētus  inženierkomunikāciju vai cita veida bojājumus, kas var izsaukt cilvēku nelaimes gadījumus vai materiālus zaudējumus;
7.4.6. Būvdarbu izpildes laikā Objektā tiek atrasti sprādzienbīstami priekšmeti, kuru izņemšana ilgst vairāk kā 3 (trīs) darba dienas;
7.4.7. Būvdarbu izpildes laikā Objektā tiek atrastas arheoloģiskās vērtības, kuru izņemšana ilgst vairāk kā 3 (trīs) darba dienas;
7.4.8. Būvdarbu izpildes laikā Objektā tiek konstatēti būtiskie šķēršļi (pazemes pamati, nedarbojošās komunikācijas u.tml.), kuri neļauj turpināt Būvdarbus un kuru esamība nebija paredzēta Līguma pielikumos;
7.4.9. ja Būvdarbus objektīvi nav iespējams veikt saskaņā ar būvuzrauga atzinumu.
7.5. Tehnoloģiskais pārtraukums netiek ieskaitīts kopējā Līguma izpildes termiņā un nav uzskatāms par tā pagarinājumu, taču ar tehnoloģisko pārtraukumu tiek pagarināts kopējais Līguma izpildes laiks.
7.6. Tehnoloģisko pārtraukumu aprēķina tikai un vienīgi uz to laika posmu, kad pastāv līgumā noteiktie gadījumi, parakstot attiecīgu dokumentu – aktu par tehnoloģiskā pārtraukuma iestāšanos, vai aktu par tehnoloģiskā pārtraukuma izbeigšanos, vai veicot ierakstu būvdarbu žurnālā. Iepriekš minēto dokumentu parakstīšana negroza Līgumā noteikto Līguma izpildes termiņu.
7.7. Pusēm ir pienākums veikt visas iespējamās no tā atkarīgas darbības, lai līdz minimumam samazinātu kopējo Līguma izpildes laika pagarinājumu tehnoloģiskā pārtraukuma kontekstā. Vienlaikus, ja vien no līguma vai normatīvo tu prasībām neizriet pretējais, jebkura tehnoloģiskā pārtraukuma nepieciešamības pierādīšanas nasta gulstas uz Uzņēmēju, sniedzot Pasūtītājam objektīvus pierādījumus.
7.8. Tehnoloģisko pārtraukumu Uzņēmējam jāprasa rakstiski nekavējoties un tiklīdz attiecīgais kavējošais apstāklis ir iestājies. Ja Uzņēmējam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Uzņēmējam nekavējoties jādara Pasūtītājam zināms arī tas. Vienlaikus Uzņēmējam jāiesniedz arī citi Līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk un ne vēlāk kā 5 (piecas) darba dienas kopš brīža, kad Uzņēmējs ir uzzinājis, vai viņam vajadzēja uzzināt par šo notikumu vai apstākļiem. Ja Uzņēmējs šo 5 (piecu) darba dienu laikā klusē, Uzņēmējs zaudē tiesības atsaukties uz šiem apstākļiem, izpildes laiks netiek pagarināts un Pasūtītājs ir atbrīvots no jebkādas atbildības saistībā ar šo prasījumu.
7.9. Pats par sevi tehnoloģiskais pārtraukums nemaina nekādus citus Līguma nosacījumus un jebkurā gadījumā Uzņēmējam ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.
8. Apdrošināšana un nodrošinājumi
8.1. Uzņēmējs uz sava rēķina uzņemas noslēgt Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumu Ministru kabineta 2014.gada 19.augusta noteikumos Nr.502 “Noteikumi par būvspeciālistu un Uzņēmēju civiltiesiskās atbildības obligāto apdrošināšanu” noteiktajā kārtībā un apmērā. Ja iesniegtā noslēgtā civiltiesiskās apdrošināšanas līguma termiņš tuvojas beigām, Uzņēmējam ir pienākums iesniegt Pasūtītājam jaunu civiltiesiskās atbildības apdrošināšanas līgumu. Uzņēmējs papildus iesniedz maksājuma uzdevumu par Uzņēmēja civiltiesiskās atbildības apdrošināšanas polises apmaksu.
8.2. Prasības līguma saistību izpildes nodrošinājumam:
8.2.1. Uzņēmējs 10 (desmit) darba dienu laikā no Līguma noslēgšanas dienas iesniedz Pasūtītājam no Uzņēmēja puses neatsaucamu Līguma saistību izpildes nodrošinājumu kā bankas garantiju vai apdrošināšanas polisi, ar tajā ietvertu Līguma saistību izpildes nodrošinājuma sniedzēja apņemšanos veikt bezierunu iepirkuma Līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka Līguma Uzņēmējs nepilda minētā Līguma saistības (pirmā pieprasījuma garantija). 
8.2.2. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar pasūtītāja pieprasījumu. Uzņēmējs papildus iesniedz maksājuma uzdevumu par Līguma saistību izpildes apdrošināšanas polises apmaksu.
8.2.3. Līguma saistību izpildes nodrošinājumam jābūt spēkā visā Līguma darbības laikā un papildus vismaz 60 (sešdesmit) kalendārās dienas.
8.2.4. Līguma saistību izpildes nodrošinājuma apmērs ir 10% (desmit procenti) no kopējās Līguma summas bez pievienotās vērtības nodokļa.
8.2.5. Līguma izpildes garantiju (kompensāciju vai apdrošināšanas atlīdzību) Pasūtītājs var izmantot gadījumos, kad Uzņēmējs nav nodrošinājis Līguma saistību izpildi saskaņā ar Līguma nosacījumiem, vai atsakās izpildīt Līgumu.
8.2.6. Visi strīdi saistībā ar Garantiju izskatāmi Latvijas Republikas tiesā.
8.3. Prasības garantijas laika garantijai
8.3.1. Uzņēmējs vienlaicīgi ar  pēdējo rēķinu, iesniedz Pasūtītājam no Uzņēmēja puses neatsaucamu garantijas laika garantiju kā bankas garantiju vai apdrošināšanas polisi, ar tajā ietvertu līguma saistību izpildes nodrošinājuma sniedzēja apņemšanos veikt bezierunu iepirkuma līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka ir iestājies garantijas gadījums (pirmā pieprasījuma garantija). Uzņēmējs papildus iesniedz maksājuma uzdevumu par garantijas laika garantijas apdrošināšanas polises apmaksu.
8.3.2. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar pasūtītāja pieprasījumu.
8.3.3. Garantijas laika garantijas apmērs ir 5% (pieci procenti) no Būvdarbu summas bez PVN. Garantijas saistību nodrošinājumu samazina minimālā garan tijas termiņa trešā gada pirmajā mēnesī uz atlikušo tā daļu, nosakot to 2 % apmērā no Būvdarbu līgumcenas, ja garantijas termiņa pirmajos divos gados nav konstatēti Būvdarbu defekti vai Uzņēmējs un Pasūtītājs ir vienojušies par pieteikto būvdarbu defektu novēršanas termiņu.
8.3.4. Garantijas laika garantija ir jāuztur spēkā vismaz šādā termiņā: 5 (pieci) gadi pēc būves nodošanas ekspluatācijā. 
8.3.5. Ja Uzņēmēja līgumsaistību pārkāpuma dēļ Līgumu izbeidz pirms termiņa vai neiesniedz šī Līguma 8.3.1.punktā minēto garantijas laika garantiju, garantijas saistību nodrošinājums paliek Pasūtītāja rīcībā faktiski izpildīto būvdarbu garantijas nodrošināšanai un garantijas laika ieturējums netiek izmaksāts Uzņēmējam. Garantijas laika ieturējums pirmajos divos gados nedrīkst pārsniegt 5 % no faktiski izpildīto būvdarbu vērtības un 2 % no faktiski izpildīto būvdarbu vērtības pārējos minimālā garantijas termiņa gados, ja garantijas termiņa pirmajos divos gados nav konstatēti būvdarbu defekti. 
8.3.6. Visi strīdi saistībā ar Garantiju izskatāmi Latvijas Republikas tiesā.
9. Uzņēmēja pienākumi un tiesības un atbildība
9.1. Uzņēmēja pienākumi Projektēšanas posmā:
9.1.1. apsekot Objektu dabā;
9.1.2. Ne vēlāk kā 10 (desmit) dienu laikā no Līguma noslēgšanas dienas izveidot BIS lietu un pieprasīt tehniskos noteikumus (gadījumā, ja lieta jau tika izveidota, tad Izpildītājām jāizskata izveidotās lietas veidu un tās atbilstību topošai būvniecības ieceres dokumentācijai, kā arī jāpieprasa visi nepieciešami tehniskie noteikumi).
9.1.3. veikt Būvniecības ieceres realizācijai nepieciešamo tehnisko izpēti, iegūt visu nepieciešamo informāciju un papildus dokumentāciju;
9.1.4. izstrādāt un saskaņot būvniecības ieceres dokumentāciju,  tehniskajā specifikācijā un normatīvajos aktos noteiktajā kārtībā; 
9.1.5. pieprasīt un saņemt attiecīgo objektu un inženiertīklu īpašnieku tehniskos noteikumus, ja Būvniecības iecere skar objektu un inženiertīklu ekspluatācijas aizsargjoslas;
9.1.6. konsultēties ar Pasūtītāju, kā arī piedāvāt tādus risinājumus, kas būtu ekonomiski, lietošanā racionāli, funkcionāli, atbilstu Pasūtītāja vajadzībām, būtu savstarpēji savietojami un piemērojami, izbūvējami noteiktajos termiņos un atbilstoši funkcionētu;
9.1.7. izstrādāt būvniecības ieceres dokumentāciju tādā detalizācijas pakāpē, lai Pasūtītājam, ir nepārprotami skaidri tā risinājumi, sasniedzamie mērķi un aprēķināma piedāvājamā līgumcena;
9.1.8. nodrošināt, ka apgaismojuma projekts un gaismekļi atbilst zaļā iepirkuma prasībām.
9.2. Uzņēmēja atbildība Projektēšanas posmā:
9.2.1. būvniecības ieceres dokumentācijā konstatētās neatbilstības izlabot uz sava rēķina 10 (desmit) dienu termiņā, vai pušu saskaņotā termiņā.
9.2.2. 2 (divu) darba dienu laikā rakstiski informēt Pasūtītāju par visiem apstākļiem, kas atklājušies Līguma izpildē un var radīt šķēršļus turpmākai tā kvalitatīvai un savlaicīgai izpildei.
9.2.3. sniegt skaidrojumus Pasūtītajam termiņā, kas nav garāks par 10 (desmit) dienām.
9.2.4. atbildēt par būvniecības ieceres dokumentācijā atklāto neatbilstību labošanu, veicot grozījumus par Uzņēmēja līdzekļiem, un skaidrojumu sniegšanu Pasūtītājam atbilstoši Līguma nosacījumiem, spēkā esošo normatīvo aktu prasībām un Līguma pielikumu noteikumiem.
9.2.5. ir atbildīgs, ka tā izstrādātā būvniecības ieceres dokumentācija ir atbilstošā kvalitātē, kas novērš grozījumu veikšanas nepieciešamību.
9.3. Uzņēmēja pienākumi Būvdarbu izpildes posmā:
9.3.1. uzsākt Būvdarbu izpildi pēc iespējas īsāka termiņā, bet ne vēlāk kā 10 (desmit) darba  dienu laikā no veiktās atzīmes par Būvdarbu uzsākšanas nosacījumu izpildi, saņemot rakšanas un/vai citas inženiertīklu turētāju/īpašnieku atļaujas, kā arī parakstot būves vietas nodošanas aktu būvdarbiem;
9.3.2. pirms Būvdarbu uzsākšanas būvobjektā kopā ar Pasūtītāja pārstāvjiem apsekot Objektu un pēc tā apsekošanas parakstīt būves vietas nodošanas aktu Būvdarbiem. Vienlaikus Uzņēmējam jāizstrādā darbu veikšanas projekts. Darbu veikšanas projektu izstrādā, saskaņo un apstiprina Vispārīgajos būvnoteikumos vai būves veidam atbilstošajos specializētajos būvnoteikumos noteiktajā kārtībā;
9.3.3. darbu veikšanas projektu jāsaskaņo ar Pasūtītāju, būvuzraugu, autoruzraugu un pārējām būvniecībā iesaistītajām personām;
9.3.4. iecelt Objektā Līguma pielikumos norādīto atbildīgo būvdarbu vadītāju, kurš pildīs pienākumus un veiks darbības saskaņā ar spēkā esošajiem normatīvajiem aktiem un citus piedāvātos būvspeciālistus; 
9.3.5. uzsākt, veikt, pabeigt un nodot Būvdarbus Objektā saskaņā ar Pasūtītāja, būvuzrauga, autoruzrauga norādījumiem un saskaņojumiem, Līgumu, Līguma pielikumiem un spēkā esošo normatīvo aktu prasībām un valsts, pašvaldības iestāžu prasībām;
9.3.6. patstāvīgi organizēt un saskaņot Būvdarbus ar visām uz Būvdarbu izpildi attiecināmām valsts, pašvaldību iestādēm un/vai privātpersonām;
9.3.7. Būvdarbu izpildē izmantot Līguma pielikumos norādītos sertificētus un kvalitatīvus būvizstrādājumus;
9.3.8. veikt Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošināt Līguma izpildes nodrošināšanai kvalificēta darba aizsardzības koordinatora piesaisti, un būt atbildīgam par Noteikumu Nr.92 noteikto pienākumu izpildi;
9.3.9. par saviem līdzekļiem piegādāt Būvdarbiem nepieciešamos būvizstrādājumus;
9.3.10. nodrošināt būvobjekta apsardzi, kā arī tehniskā aprīkojuma un būvizstrādājumu drošību Būvdarbu izpildes gaitā;
9.3.11. Uzņēmējam ir pienākums pēc Objekta pieņemšanas nodrošināt pagaidu elektropieslēgumu, ūdensapgādes  un siltumapgādes pieslēgumu, un patstāvīgi veikt norēķinus par patērēto elektroenerģiju un komunālpakalpojumu (ūdensapgāde un siltumapgāde) patēriņu līdz Objekta nodošanai ekspluatācijā.
9.3.12. trīs dienu laikā no Līguma parakstīšanas brīža, kā arī Līguma darbības laikā nekavējoties informēt Pasūtītāju par visiem tiesu procesiem, kas uzsākti pret Uzņēmēju;
9.3.13. savlaicīgi un Līgumā noteiktā kārtībā izskatīt visus no Pasūtītāja saņemtos sarakstes dokumentus un, ja dokumentā tieši norādīts, sniegt atbildes;
9.3.14. Būvdarbu veikšanas procesā ievērot ugunsdrošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
9.3.15. nodrošināt darba aizsardzības pasākumus būvobjektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar spēkā esošajiem normatīvajiem aktiem par darba aizsardzību;
9.3.16. nodrošināt būvobjektā strādājošos ar nepieciešamajiem darba aizsardzības līdzekļiem;
9.3.17. nodrošināt darba laikā Pasūtītāja pārstāvjiem brīvu un drošu piekļūšanu būvbjektam;
9.3.18. nodrošināt regulāru būvgružu izvešanu, kas rodas Būvdarbu izpildes procesā; pēc Būvdarbu pabeigšanas veikt pilnīgu būvbjekta uzkopšanu un būvgružu un Uzņēmējam piederošā inventāra izvešanu;
9.3.19. ne vēlāk kā 2 (divu) darba dienu laikā rakstiski ziņot Pasūtītājam par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei;
9.3.20. pēc Pasūtītāja lūguma Būvdarbu izpildes laikā Līgumā noteiktajā kārtībā organizēt būvsapulces, pieaicinot Pasūtītāja pārstāvjus un nepieciešamības gadījumā arī citus pārstāvjus;
9.3.21. normatīvajos aktos noteiktajā kārtībā (t.sk. BIS sistēmā) izstrādāt un kārtot Būvdarbu veikšanas izpilddokumentāciju visā Būvdarbu veikšanas laikā;
9.3.22. ja Līgums tiek vienpusēji izbeigts, nekavējoties pārtraukt Būvdarbus, par ko tiek sastādīts Būvdarbu nodošanas-pieņemšanas akts, atstāt darba vietu drošībā un kārtībā;
9.3.23. patstāvīgi organizēt savu nolīgto apakšuzņēmēju darbu, dodot nepieciešamos norādījumus un uzdevumus atbilstoši Tehniskajai specifikācijai un šī Līguma noteikumiem, kā arī jāveic izpildīto darbu kontrole un pieņemšana;
9.3.24. nodrošināt laicīgu samaksas veikšanu visiem līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto Būvdarbu pabeigšanas un apakšuzņēmēja rēķina saņemšanas par attiecīgo Būvdarbu veikšanu. Norēķinus ar apakšuzņēmējiem Uzņēmējs kārto patstāvīgi. Uzņēmējs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu.
9.3.25. līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst šajā Līgumā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.
9.3.26. pilnvarojuma ietvaros pārstāvēt Pasūtītāju darbā ar būvvaldi un darbībās, kas saistītas ar BIS vidi, ar Būvdarbu uzsākšanas nosacījumu izpildi, ar Būvdarbu pabeigšanu un nodošanu ekspluatācijā, un ar atzinumu pieprasīšanu par būves gatavību nodošanai ekspluatācijā. Ja būve netiek pieņemta ekspluatācijā, tad Uzņēmējs par saviem līdzekļiem un ar saviem spēkiem novērš ekspluatācijā pieņemšanas komisijas lēmumā norādītos trūkumus vai defektus, sagatavojot un kopā ar Pasūtītāju parakstot aktu par trūkumu vai defektu novēršanas termiņiem. Pēc komisijas lēmuma izpildes Būvdarbi atkārtoti tiek nodoti ekspluatācijā.
9.3.27. nodrošināt garantijas darbu izpildi;
9.3.28. veikt citus šajā Līgumā, Līguma pielikumos un spēkā esošajos normatīvajos aktos  noteiktos pienākumus vai darbības.
9.4. Uzņēmēja pienākumi Autoruzraudzības darbu izpildē:
9.4.1. veikt Autoruzraudzību no Būvdarbu uzsākšanas līdz būves nodošanai ekspluatācijā; 
9.4.2. saskaņot Autoruzraudzības grafiku ar Pasūtītāju, ierasties būvobjektā pēc Pasūtītāja  lūguma;
9.4.3. uzraudzīt, lai Būvdarbi notiek saskaņā ar būvniecības ieceres dokumentācija, spēkā esošo normatīvo aktu prasībām, kā arī pārbaudīt Būvdarbu izpildes dokumentāciju;
9.4.4. Autoruzraudzību veikt atbilstoši Līgumam un Pasūtītāja norādījumiem, t.sk. norādījumiem uz atsevišķu veicamo pienākumu/darbu izpildes termiņiem;
9.4.5. pastāvīgi apsekot būvobjektu, un apsekošanas rezultātus dokumentēt, it sevišķi, ja ir konstatētas patvaļīgas atkāpes ;
9.4.6. Būvdarbu gaitā savlaicīgi pārbaudīt būvobjektā lietoto konstrukciju, tehnoloģisko un citu iekārtu, būvizstrādājumu un materiālu atbilstību Līguma un normatīvo aktu noteikumiem un nepieļaut neatbilstošu konstrukciju, tehnoloģisko un citu iekārtu, neatbilstošu būvizstrādājumu un materiālu iestrādāšanu, ja tie iepriekš nav saskaņoti ar Pasūtītāju, būvuzraugu;
9.4.7. nekavējoties rakstiski informēt Pasūtītāju, ja tiek konstatētas patvaļīgas atkāpes no būvniecības ieceres dokumentācijas, vai ja citāti netiek ievērotas spēkā esošo normatīvo aktu prasības;
9.4.8. pamanot neatbilstības, kas var nodarīt kaitējumu būvobjektam un/vai trešajām personām, nekavējoties brīdināt Pasūtītāju un atbildīgo būvdarbu vadītāju, izdarot attiecīgus ierakstus;
9.4.9. pēc Būvdarbu pabeigšanas, kas veikti autoruzraudzības kārtībā, BIS saskaņot izpildīto būvdarbu atbilstību būvniecības ieceres dokumentācijai;
9.4.10. bez papildus atlīdzības veikt izmaiņas būvniecības ieceres dokumentācijā, ja šādu izmaiņu nepieciešamība radās sakarā ar kļūdu vai neatbilstību normatīvajiem aktiem un šī Līguma noteikumiem;
9.4.11. nepieciešamības gadījumā, atklājot rupjus vai atkārtotus Būvdarbu pārkāpumus, nekavējoties apturēt Būvdarbus un nekavējoties rakstveidā informēt Pasūtītāju par pieņemto lēmumu.
9.5. Līguma darbības laikā Uzņēmējam ir pienākums pastāvīgi veikt digitālu būvniecības procesa dokumentācijas apriti BIS, atbilstoši 2015.gada 28.jūlija Ministru kabineta noteikumiem Nr.438 “Būvniecības informācijas sistēmas noteikumi” (t.sk. sagatavošanas periodā nepieciešamo dokumentu iesniegšana BIS-ā būvdarbu uzsākšanas nosacījumu izpildei, būvdarbu gaitā visu nepieciešamo dokumentu aprite, būves ekspluatācijā nodošanas stadijā visu nepieciešamo dokumentu aprite un t.t.).
9.6. Uzņēmēja tiesības:
9.6.1. saņemt samaksu par Līguma, Līguma pielikumos un spēkā esošajos normatīvajos aktos noteiktajām prasībām atbilstoši veiktajiem un Pasūtītāja pieņemtajiem Darbiem;
9.6.2. Līgumā noteiktajā kārtībā nodot Pasūtītājam Darbus pirms Pasūtītāja noteiktā izpildes termiņa;
9.6.3. pieprasīt, ja nepieciešams, no Pasūtītāja Līguma izpildei nepieciešamo informāciju vai dokumentāciju;
9.6.4. lūgt Pasūtītājam tehnoloģisko pārtraukumu, ja ir iestājušies Līgumā noteiktie gadījumi;
9.6.5. īstenot citas šajā Līgumā un normatīvajos aktos noteiktās tiesības.
10. Pasūtītāja pienākumi un tiesības
10.1. Pasūtītāja pienākumi: 
10.1.1. pieņemt Līguma nosacījumiem atbilstošus Darbus;
10.1.2. pēc Uzņēmēja pieprasījuma sniegt tam Pasūtītāja rīcībā esošo informāciju un visu dokumentāciju, kas nepieciešama Līgumā noteikto saistību izpildei;
10.1.3. nodrošināt Uzņēmēja iespēju piekļūt būvobjektam;
10.1.4. kontrolēt un pieņemt Būvdarbus saskaņā ar Līgumu, Līguma pielikumiem un spēkā esošo normatīvo aktu prasībām, kā arī ar valsts un pašvaldības iestāžu prasībām;
10.1.5. pārbaudīt Uzņēmēja iesniegto apdrošināšanas un nodrošinājuma dokumentu atbilstību Līguma, Līguma pielikumu un spēkā esošo normatīvo aktu prasībām, kā arī, ja iesniegts neatbilstošs dokuments, pieprasīt Uzņēmējam 5 (piecu) darba dienu laikā atkārtoti iesniegt Līguma, Līguma pielikumu un spēkā esošo normatīvo aktu prasībām atbilstošu dokumentu;
10.1.6. savlaicīgi un Līgumā noteiktā kārtībā izskatīt visus no Uzņēmēja saņemtos sarakstes dokumentus un, ja dokumentā tieši norādīts, sniegt atbildes;
10.1.7. veikt samaksu par Līguma, Līguma pielikumos un spēkā esošajos normatīvajos aktos noteiktajām prasībām atbilstoši veiktajiem un Pasūtītāja pieņemtajiem Darbiem
10.1.8. izvērtēt Uzņēmēja lūguma par tehnoloģisko pārtraukumu pamatotību atbilstoši Līguma nosacījumiem;
10.1.9. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus.
10.2. Pasūtītāja tiesības:
10.2.1. pieprasīt Uzņēmējam skaidrojumus par tā izstrādāto būvniecības ieceres dokumentācija;
10.2.2. dot Uzņēmējam uz Līguma izpildi attiecināmus, saistošus norādījumus;
10.2.3. informēt Uzņēmēju par konstatētām neatbilstībām tā izstrādātajā būvniecības ieceres dokumentācijā;
10.2.4. iegūt vai saņemt trešo personu uz Līguma izpildi attiecināmus atzinumus vai informāciju;
10.2.5. Līguma izpildes laikā precizēt un/vai papildināt tehnisko specifikāciju, tās apjomus un saturu, vai sniegt precizējumus un/vai papildinājumus tehniskajā specifikācijā izvirzītajās prasībās Līguma izpildes ietvaros;
10.2.6. kontrolēt Līguma izpildi savu iespēju robežās t.sk. jebkurā laikā pārbaudīt Darbu veikšanu un pieprasīt Uzņēmējam informāciju par Līguma izpildes gaitu;
10.2.7. nepieņemt un neapmaksāt Līguma nosacījumiem neatbilstoši sniegtus Darbus;
10.2.8. ne biežāk kā reizi nedēļā rakstiski pieprasīt un ne vēlāk kā 3 (trīs) darba dienu laikā rakstiski saņemt no Uzņēmēja informāciju par Līguma izpildes gaitu;
10.2.9. kontrolēt Uzņēmēja Būvdarbu izpildi būvbjektā. Pasūtītāja kontrole nav pamats Uzņēmēja atbildības samazināšanai par defektiem un/vai neatbilstībām būvobjektā pēc Uzņēmēja veiktajiem būvdarbiem;
10.2.10. apturēt Būvdarbu izpildi Objektā, ja Uzņēmējs pārkāpj Līguma, Līguma pielikumos un spēkā esošajos normatīvajos aktos noteiktās prasības. Būvdarbu izpildi Objektā Uzņēmējs ir tiesīgs atsākt tikai pēc pārkāpuma novēršanas un Pasūtītāja atļaujas saņemšanas ar vai bez termiņa pagarinājumu;
10.2.11. pieprasīt garantijas darbu izpildi;
10.2.12. īstenot citas Pasūtītājam Līgumā un normatīvajos aktos noteiktās tiesības.
11. Būvsapulces
11.1. Projektēšanas laikā:
11.1.1. Puses organizē darba sapulces ne retāk kā 1 (vienu) reizi mēnesī, kā arī tās protokolē un protokolus izsūta darba sanāksmju dalībniekiem;
11.1.2. sapulcēs nolemto protokolē Uzņēmēja pārstāvis, protokoli elektroniski tiek saskaņoti ar Pasūtītāja pārstāvi 3 (trīs) darba dienu lakā pēc kārtējās sapulces;
11.1.3. sapulcēs piedalās un Uzņēmēju pārstāv iepirkumā norādītais atbildīgais būvniecības ieceres dokumentācijas izstrādes vadītājs, kurš arī veiks autoruzraudzību.
11.1.4. vismaz 3 (trīs) darba dienas pirms kārtējās sapulces Uzņēmējam elektroniski izskatīšanai un/vai saskaņošanai ir jāiesūta Pasūtītāja pārstāvim sapulces darba kārtība un tās laikā pārspriežamie jautājumi/risinājumi, t.sk. Projekta daļas dwg un pdf formātos, vai pēc Pasūtītāja vēlmes word un excel;
11.1.5. Gadījumos, kad sapulču laikā tiek pieņemti lēmumi, kas precizē vai papildina projektēšanas uzdevumu (tehnisko specifikāciju), Uzņēmēja pienākums ir veikt korekcijas projektēšanas uzdevumā, saskaņojot tās ar Pasūtītāja pārstāvi. Precizētu projektēšanas uzdevumu Uzņēmējs Pasūtītājam parakstīšanai iesniedz 3 (trīs) darba dienu laikā pēc korekciju saskaņošanas/apstiprināšanas no Pasūtītāja pārstāvja puses.
11.2. Būvdarbu  un Autoruzraudzības īstenošanas laikā:
11.2.1. Būvsapulces tiek rīkotas pēc nepieciešamības, bet ne retāk kā reizi nedēļā, Pusēm savstarpēji vienojoties. Tajās piedalās Pasūtītāja, Uzņēmēja, būvuzrauga, pārstāvji, kā arī, ja nepieciešams, citi ar Būvdarbu izpildes procesu saistītu iestāžu pārstāvji un personas.
11.2.2. Būvsapulču rīkošanu nodrošina un protokolēšanu veic Uzņēmējs.
11.2.3. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši Pusēm.
11.2.4. Pusēm ir pienākums nodrošināt savu pārstāvju piedalīšanos būvsapulcēs. Ja kādas Puses  pārstāvja neierašanās rezultātā rodas Līguma izpildes kavējumi vai traucējumi, par tiem atbild tā Puse, kura pārstāvis nav ieradies uz būvsapulci. 
11.2.5. Pēc būvsapulces 2 (divu) darba dienu laikā Uzņēmējs nosūta būvsapulces protokolu Word faila formātā vai ekvivalentā formātā elektroniski uz e-pasta adresēm visiem būvsapulces dalībniekiem. Ja 2 (divu) darba dienu laikā pēc elektroniski nosūtītā būvsapulču protokola saņemšanas neviens no būvsapulces dalībniekiem nav izteicis iebildumus, būvsapulču protokols uzskatāms par saskaņotu un nākamajā būvsapulcē saskaņotais protokols tiek parakstīts. Pēc būvsapulču protokola parakstīšanas Uzņēmējs iesniedz vienu oriģināleksemplāru Pasūtītājam.
11.2.6. Būvsapulces dalībnieki 2 (divu) darba dienu laikā pēc protokola saņemšanas iesniedz motivētus iebildumus vai papildinājumus. Pēc iebildumu un papildinājumu izskatīšanas un protokola precizēšanas to nosūta atkārtotai saskaņošanai. 
11.2.7. Pēc būvsapulces protokola apstiprināšanas tajā norādītās prasības ir obligāti izpildāmas, ja tās nav pretrunā ar Līguma nosacījumiem.
12. Autoruzraudzības noteikumi
12.1. Autoruzraudzību veic no būvdarbu uzsākšanas dienas līdz objekta nodošanai ekspluatācijā. Pasūtītājs kontrolē Līguma izpildes gaitu.
12.2. Uzņēmējam ir pienākums:
12.2.1. informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem;
12.2.2. ievērot šī Līguma noteikumus, darbu izpildi regulējošo normatīvo aktu prasības un kompetento institūciju norādījumus. Pasūtītājs ir tiesīgs jebkurā Autoruzraudzības veikšanas posmā veikt Autoruzraudzības darbu izpildes pārbaudi, pārbaudot vai tā atbilst visiem līguma nosacījumiem;
12.2.3. veikt Autoruzraudzību atbilstoši tehniskajai specifikācijai, šī līguma nosacījumiem, Ministru kabineta 2014.gada 19.augusta noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem,  atbildēt par to, lai visā līguma izpildes laikā tam būtu spēkā esošas licences, sertifikāti, ja tādi ir nepieciešami Autoruzraudzības veikšanai saskaņā ar normatīvajiem aktiem;
12.2.4. ievēro profesionalitāti un neitralitāti, nepieļaut būvniecības dalībnieku patvaļīgas atkāpes no akceptētās ieceres un izstrādātās būvniecības ieceres dokumentācijas, kā arī normatīvo aktu un standartu pārkāpumus būvdarbu gaitā, nodrošināt tā atbilstošu realizāciju dabā;
12.2.5. informēt Pasūtītāju par visiem apstākļiem, kuri var ietekmēt Būvdarbu procesu un sniegt priekšlikumus par iespējamiem risinājumiem;
12.2.6. informēt Pasūtītāju un normatīvajos aktos noteiktās institūcijas par Būvdarbu gaitā konstatētajiem trūkumiem, pieļautajām atkāpēm no būvniecības ieceres dokumentācijas vai Latvijas būvnormatīvu pārkāpumiem;
12.2.7. veikt korekcijas un papildinājumus būvniecības ieceres dokumentācija vai izstrādāt izmaiņu projektu, atbilstoši Pasūtītāja sniegtiem darba uzdevumiem, ja šo izmaiņu veikšana ir ekonomiski pamatojama un nodrošina Objekta racionālāku un ilgtspējīgāku ekspluatāciju.
12.2.8. veikt būvniecības ieceres dokumentācijā labojumus, precizējumus, mezglu detalizāciju bez papildus apmaksas, gadījumā, ja būvniecības laikā konstatētas projekta kļūdas, vai nesaskaņa ar situāciju dabā, nepieciešamības gadījumā noformējot rasējumus, BID izmaiņu saskaņošanai;
12.2.9. veikt korekcijas un papildinājumus būvniecības ieceres dokumentācijā vai izmaiņu izstrādi un iesniegt dokumentus Pasūtītāja pārstāvim ne vēlāk kā 10 (desmit) darba dienu laikā no būvsapulces, kurā pieņemts attiecīgs lēmums, vai darba uzdevuma saņemšanas dienas, vai būvsapulcē noteiktajā termiņā. Izvērtējot veicamo darbu apjomu, termiņš var tikt pagarināts pusēm savstarpēji vienojoties;
12.2.10. piedalīties Pasūtītāja organizētajās būvsapulcēs, lai pārrunātu būvniecības izpildes norisi, kā arī pēc uzaicinājuma piedalīties tās komisijas darbā, kura pieņem būvi ekspluatācijā;
12.2.11. izvērtēt un saskaņot materiālu apstiprināšanu formu/materiālu ekvivalentu saskaņošanas formu (MAF, MESF), izskatīt un saskaņot vai noraidīt, sniedzot argumentētu pamatojumu, būvniecības laikā Uzņēmēja iesniegtos tehniskos dokumentus par piedāvāto analogo/ekvivalentu materiālu, būvizstrādājumu, iekārtu (turpmāk – materiāli) atbilstību būvniecības ieceres dokumentācijā paredzētajiem materiāliem;
12.2.12. izvērtēt, izanalizēt un saskaņot neparedzēto darbu, papildus darbu tāmes, Būvdarbu apjomu izmaiņu tāmes. Saskaņojot neparedzēto darbu tāmi vai papildus darbu tāmi, Uzņēmējs apliecina, ka tāmē iekļautie izcenojumi ir pamatoti adekvāti un atbilst tirgus situācijai, kā arī izcenojumi nav mākslīgi palielināti.
12.2.13. īstenot citus no Vispārīgajiem būvnoteikumiem un citiem normatīvajiem aktiem izrietošus pienākumus un tiesības.
12.3. Būvniecības ieceres dokumentācijas izmaiņu izstrāde, kas tiek veikta pamatojoties uz Pasūtītāja sniegtiem darba uzdevumiem, un nav radusies nekvalitatīvi vai nepilnīgi izstrādātas būvniecības dokumentācijas rezultātā vai Autoruzrauga vainas/nolaidības dēļ, tiek apmaksāta pusēm savstarpēji vienojoties. Šādu grozījumu vērtība nedrīkst pārsniegt 20% no sākotnēji paredzētās līguma summas.
12.4. Uzņēmējam ir jāsniedz atzinums par būves gatavību pieņemšanai ekspluatācijā.
13. Apakšuzņēmēju un personāla nomaiņas un iesaistes kārtība
13.1. Uzņēmējs iesaista Darbu izpildē konkursa piedāvājumā norādītos apakšuzņēmējus un būvspeciālistus un nodot tiem konkursa piedāvājumā norādīto darbu izpildi.
13.2. Uzņēmējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu. 
13.3. Uzņēmējam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
13.4. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
13.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
13.5.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
13.5.2. tiek nomainīts apakšuzņēmējs, uz kura iespējām iepirkuma procedūrā Uzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
13.5.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
13.5.4. apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
13.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
13.7. Pasūtītājs pieņem lēmumu atļaut vai atteikt Uzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
13.8. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Uzņēmējs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts  pakalpojumu sniegšanā.
13.9. Uzņēmējs ir atbildīgs par pakalpojumiem, ko veic tā Apakšuzņēmēji un apakšuzņēmēju apakšuzņēmēji.
14. Izpildīto būvdarbu garantija
14.1. Līguma ietvaros veikto būvdarbu garantijas termiņš ir vismaz 5 (pieci) gadi no akta par būves pieņemšanu ekspluatācijā apstiprināšanas brīža. Uzņēmējam jānodrošina, lai Būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar Būvdarbu nodošanas un pieņemšanas akta iesniegšanu un Pasūtītājs varētu tās brīvi izmantot. Uzņēmēja noteiktais Garantijas laiks nedrīkst būt īsāks un noteikumi sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs). 
14.2. Par Darbu defektiem, kas radušies garantijas termiņa laikā, netiek uzskatīts būves dabiskais nolietojums, kā arī defekti, kas radušies būves nepareizas ekspluatācijas dēļ, ja Uzņēmējs pirms būves nodošanas ekspluatācijā ir nodevis Pasūtītājam ekspluatācijas instrukcijas ar pilnīgu informāciju par Objekta ekspluatācijas prasībām.
14.3. Uzņēmējs, garantijas termiņā, saņemot Pasūtītāja rakstisku paziņojumu, uzņemas uz sava rēķina novērst atklātos defektus. Nosūtot paziņojumu, Pasūtītājs norāda arī vietu un laiku, kad Uzņēmējam ir jāierodas uz defekta akta sastādīšanu. Pasūtītāja noteiktais termiņš nedrīkst būt mazāks par 3 (trim) darba dienām, ja vien puses nevienojas citādi. Avārijas situācijas gadījumā Uzņēmējam jāierodas Objektā ne vēlāk kā 3 (trīs) stundu laikā no mutiska paziņojuma saņemšanas.
14.4. Noteiktajā termiņā Puses sastāda defektu aktu, tajā norādot bojājumus, neatbilstības vai trūkumus, kā arī to novēršanas termiņu. Gadījumā, ja Uzņēmējs noteiktajā termiņā neierodas uz defektu akta sastādīšanu, vai atsakās to parakstīt, Pasūtītājs ir tiesīgs sastādīt aktu vienpusēji, un tas ir saistošs Uzņēmējam. Pasūtītājs 3 (trīs) darba dienu laikā nosūta sastādīto aktu Uzņēmējam.
14.5. Garantijas termiņā Uzņēmējam ir pienākums veikt garantijas darbus un novērst radušos defektus un citas neatbilstības par saviem līdzekļiem, ja tie ir radušies Uzņēmēja bezdarbības, nekvalitatīva Darba vai pieļauto kļūdu rezultātā, kā arī izmantojot nekvalitatīvus būvizstrādājumus. Gadījumā, ja defekti bija par iemeslu citu objektu bojājumiem, Uzņēmējam ir pienākums ar saviem spēkiem un par saviem līdzekļiem veikt attiecīgas darbības bojājumu novēršanai.
14.6. Gadījumā, ja Puses, sastādot defekta aktu, nevar vienoties par konstatēto defektu vai nepieciešamajiem defektu novēršanas termiņiem, vai garantijas ietvaros veikto darba kvalitāti, tiek pieaicināts neatkarīgs eksperts, kura viedoklis ir izšķirošs. Eksperta izdevumus sedz Puse, kurai tā slēdziens nav labvēlīgs.
14.7. Gadījumā, ja Uzņēmējs nenovērš uz garantiju attiecināmos defektus noteiktajā termiņā un termiņa nokavējums sastāda vismaz 10 (desmit) dienas, Pasūtītājs ir tiesīgs veikt šādu defektu novēršanu par saviem līdzekļiem un/vai pieaicināt citu būvuzņēmēju. Šāda Pasūtītāja rīcība neatceļ un nemazina Uzņēmēja atbildību par defektiem. Uzņēmējs šajā gadījumā atlīdzina Pasūtītājam visus ar defektu novēršanu saistītos izdevumus, un izdevumu segšanai Pasūtītājs ir tiesīgs izmantot Uzņēmēja iesniegto garantijas laika garantiju vai saskaņā ar Līguma 6.5.punktu ieturētos naudas līdzekļus, ja Uzņēmējs nav iesniedzis garantijas laika garantiju.  
14.8. Defekts ir uzskatāms par novērstu, kad ir novērsts bojājums vai trūkums, ir novērstas visas to radītās sekas, ja nepieciešams, veiktas attiecīgas pārbaudes, kosmētiskais remonts un uzkopšanas darbi, un Puses par to ir veikušas ierakstu defektu aktā vai par to ir parakstīts attiecīgs novērsto defektu pieņemšanas un nodošanas akts. 
14.9. Ja par konstatētajiem defektiem Pušu starpā rodas stīds, defektu aktu sagatavošanā Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā Puse, kura saskaņā ar ekspertīzes slēdzienu ir vainojama. Ja ekspertīze nekonstatē pārkāpumus, ekspertīzes izdevumus sedz Puse, kura ekspertu ir uzaicinājusi. Ja defekti ir radušies Uzņēmēja vainas dēļ un Uzņēmējs atsakās segt ekspertīzes izmaksas, Pasūtītājs ir tiesīgs ieturēt izmaksas no garantijas laika nodrošinājuma.
14.10. Garantija attiecas arī uz veikto un apmaksāto Būvdarbu apjomu, ja Līgums tiek izbeigts priekšlaicīgi un Būvdarbi nav paveikti pilnībā.
14.11. Gadījumā, ja pirms Līguma 14.1.punktā minētā garantijas laika termiņa beigām tiek konstatēti defekti, neprecizitātes vai trūkumi Uzņēmēja paveiktajos Darbos un nav iespējama attiecīgo defektu, nepilnību vai trūkumu novēršana garantijas laika ietvaros, tad attiecīgais garantijas laiks tiek pagarināts par to laiku, kurā Uzņēmējs novērš attiecīgos defektus vai trūkumus. 
14.12. Puses vienojas, 3 mēnešus līdz garantijas termiņa otrā gada beigām, un 3 mēnešus līdz garantijas termiņa beigu datumam, Pasūtītājs ir tiesīgs organizēt Objekta vispārējo apsekošanu ar mērķi fiksēt Objektā esošos Būvdarbu defektus.
14.13. Garantijas periodā konstatētos defektus var pieprasīt novērst Pasūtītājs vai Pasūtītāja norādītā persona, kas veic Objekta apsaimniekošanu vai pārvaldīšanu.
15. Līguma grozījumi un atkāpšanās no Līguma izpildes
15.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.
15.2. Pasūtītājam ir tiesības nepasūtīt Autoruzraudzības darbus un Būvdarbus, ja Pasūtītājam zuda nepieciešamība pēc šiem darbiem vai būtiski mainījušies apstākļi, lai realizētu būvniecības ieceri. Šādā gadījumā Pasūtītājs paziņo Uzņēmējam, ka Autoruzraudzība un Būvdarbi nav jāveic un neveic samaksu Uzņēmējam par Autoruzraudzības darbiem un Būvdarbiem, un neuzņemas nekādas saistības pret Uzņēmēju par iespējamām kompensācijām, zaudējumu segšanu u.tml., bet Uzņēmējs apliecina, ka apzinās iepriekš minēto un tam šajā sakarā nav pretenziju un nebūs pretenziju nākotnē.
15.3. Pasūtītājs ir tiesīgs, nemainot Līguma cenu un Līguma pielikumos noteiktās darbu izmaksu vienību cenas, Līguma pielikumos noteiktās vienas darba pozīcijas ietvaros neizlietotos naudas līdzekļus novirzīt citas darba pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi.
15.4. Pasūtītājs, saskaņojot ar būvuzraugu, var uzdot neveikt vai var atļaut neveikt Būvdarbus, kas tika iekļauti sākotnējos Būvdarbu apjomos, taču zuda nepieciešamība pēc šiem Būvdarbiem.
15.5. Pasūtītājs, saskaņojot ar būvuzraugu, var uzdot veikt vai var atļaut veikt papildus Būvdarbus, kas netika iekļauti sākotnējos Būvdarbu apjomos, jo nebija iespējams konstatēt vai paredzēt šo Būvdarbu nepieciešamību (papildu risinājumus, kas var uzlabot tehniskus risinājumus, būves funkcionalitāti, uzlabot energoefektivitāti, izmaiņas, kas skar, jaunu progresīvu būvizstrādājumu ienākšanu Latvijas tirgū u.tml.). Papildus Būvarbiem piemēro tādas pašas cenas kā analogiem Būvarbiem Līgumā, bet papildus Būvarbiem, kam analogu Līgumā nav, cenu nosaka Pasūtītājs pēc līdzīga rakstura Būvarbu cenām Līgumā, vai, ja līdzīga rakstura Būvdarbu cenas Līgumā nav, pēc Uzņēmēja iesniegtās un būvuzrauga saskaņotās cenas kalkulācijas un līdzīga rakstura Būvarbu cenām tirgū.
15.6. Pasūtītājs var uzdot veikt vai var atļaut veikt papildus Būvarbus, kas netika iekļauti sākotnējos Būvarbu apjomos, un kas nepieciešami citu būvdarbu uzsākšanai, un/vai pabeigšanai, kā arī būves nodošanai ekspluatācijā. Papildus Būvarbiem piemēro tādas pašas cenas kā analogiem Būvdarbiem Līgumā, bet papildus Būvdarbiem, kam analogu Līgumā nav, cenu nosaka Pasūtītājs pēc līdzīga rakstura Būvdarbu cenām Līgumā, vai, ja līdzīga rakstura Būvdarbu cenas Līgumā nav, pēc Uzņēmēja iesniegtās un būvuzrauga saskaņotās cenas kalkulācijas un līdzīga rakstura Būvdarbu cenām tirgū.
15.7. Uzņēmējs nav tiesīgs bez saskaņošanas ar Pasūtītāju un būvuzraugu aizvietot Līguma pielikumos norādītos būvizstrādājumus, kuri ir noņemti no ražošanas, nav pieejami tirgū vai to piegāde ir ļoti laikietilpīga, ar alternatīviem (ekvivalentiem/analogiem) būvizstrādājumiem. Lai saskaņotu būvizstrādājuma aizvietošanu, Uzņēmējs iesniedz Pasūtītājam attiecīgus pierādījumus, kas apliecina būvizstrādājuma noņemšanu no ražošanas, nepieejamību tirgū vai piegādes laikietilpīgumu (piemēram, būvizstrādājuma ražotāja, tirgotāja vai izplatītāja tīmekļvietnē esošā publiski pieejamā informācija vai tā rakstveida apliecinājums vai u.tml. informācija). Ja Pasūtītājs piekrīt kādu no Līguma pielikumos norādītiem būvizstrādājumiem aizvietot ar alternatīviem (ekvivalentiem/analogiem) būvizstrādājumiem, tad Uzņēmējam jāsagatavo ekvivalenta būvizstrādājumu saskaņošanas forma (MESF, MAF), kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma, bet, ja Pasūtītājs uzskatīs, ka ar norādīto salīdzinājumu nav pietiekami, lai noteikt konkrētu būvizstrādājuma ekvivalentu/analogu, tad Pasūtītājs ir tiesīgs pieprasīt salīdzināt papildus parametrus), un ja Pasūtītājs, būvuzraugs un autoruzraugs to saskaņo, parakstot ekvivalenta būvizstrādājuma saskaņošanas formu (MESF, MAF), tad ir pieļaujama būvizstrādājuma aizvietošana Līguma pielikumos noteiktās būvizstrādājuma izmaksu vienības cenas ietvaros.
15.8. Kopsumma par Līguma 15.4. – 15.7.punktos noteiktiem Būvdarbu un/vai būvizstrādājumu grozījumiem nevar pārsniegt 15 % (piecpadsmit procentus) no sākotnējās Līgumcenas bez PVN. Kopsummu noteic kā visu secīgi veikto grozījumu naudas vērtību summu. Šādi Būvdarbu un/vai būvizstrādājumu grozījumi tiek uzskatīti par Līguma grozījumiem Publisko iepirkumu likuma 61.panta trešās daļas 1.punkta kārtībā.
15.9. Uzņēmējam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Uzņēmēja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
15.10. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Uzņēmēju 10 (desmit) darba dienas iepriekš un neatlīdzinot zaudējumus sekojošos gadījumos:
15.10.1. Uzņēmējs sistemātiski (vismaz 3 (trīs) gadījumi 1 (viena) mēneša laikā, skaitot no pirmā gadījuma konstatēšanas dienas) neievēro Līguma prasības, Līguma pielikumu nosacījumus un/vai Pasūtītāja norādījumus;
15.10.2. Uzņēmējs Projektēšanas darbu izpildē neievēro Līgumā noteikto Projektēšanas darbu izpildes termiņu vairāk par 10 (desmit) darba dienām;
15.10.3. Uzņēmējs Projektēšanas darbu izpildē neievēro tehniskajā piedāvājumā noteiktos projektēšanas termiņus vairāk par 10 (desmit) darba dienām;
15.10.4. Uzņēmējs atsakās uzsākt vai veikt Autoruzraudzības darbus un Būvdarbus;
15.10.5. Uzņēmējs Būvdarbu izpildē kavē Līguma izpildes termiņu ilgāk par 20 (divdesmit) dienām vai Būvdarbi netiek veikti ilgāk par 20 (divdesmit) dienām;
15.10.6. Uzņēmējs pārkāpj spēkā esošos normatīvos aktus;
15.10.7. Uzņēmējs nav spējīgs vai tiesīgs veikt Darbus atbilstoši Līguma, Līguma pielikumu vai spēkā esošu normatīvo aktu prasībām;
15.10.8. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
15.10.9. Uzņēmējs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
15.10.10. Tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
15.11. Ja Pasūtītājs vienpusēji atkāpjas no Līguma izpildes Līguma 15.10.punktā noteiktajos gadījumos, tad Uzņēmējs nekavējoties pārtrauc Darbus un, piedaloties Pušu pilnvarotām personām, sastāda un paraksta aktu par izpildītajiem Darbu apjomiem. Par izpildītiem Darbiem tiek uzskatīti tikai tie, kuri veikti saskaņā ar Līguma, Līguma pielikumu un spēkā esošo normatīvo aktu prasībām.
15.12. Gadījumā, ja Pasūtītājs atkāpjas no Līguma izpildes Līguma 15.10.1. – 15.10.8.apakšpunktos noteiktajos gadījumos, tad Pasūtītājam ir tiesības ieturēt līguma saistības izpildes nodrošinājumu pilnā apmērā.
15.13. Gadījumos, kad notiek atkāpšanās no Līguma izpildes, tad Uzņēmējam ir pienākums atmaksāt priekšapmaksas nodrošinājuma daļu, kas atbilst neizpildītajai un/vai no Pasūtītāja puses nepieņemtajai Darbu daļai. Gadījumā, ja Darbi nav uzsākti, tad Uzņēmējs atmaksā priekšapmaksas nodrošinājumu pilnā apmērā. Dotais punkts nav spēkā, ja priekšapmaksas nodrošinājums netiek paredzēts.
16. Līgumsodi
16.1. Ja Pasūtītājs bez pamatojuma neveic maksājumu Līgumā noteiktajā termiņā, tad Uzņēmējs ir tiesīgs piemērot līgumsodu 0,2 % (nulle komats divi procenti) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no neveiktā maksājuma summas. 
16.2. Projektēšanas posmā:
16.2.1. Ja Uzņēmējs nokavē izpildes gala termiņu, Pasūtītājs ir tiesīgs ieturēt līgumsodu 0,2% (nulle komats divu procentu) apmērā no Projektēšanas darbu vērtības par katru nokavēto dienu, bet ne vairāk kā 10% (desmit procentus) no kopējās projektēšanas izmaksu summas.
16.2.2. Par līgumsaistību izpildes nodrošinājuma savlaicīgu neiesniegšanu, Uzņēmējs maksā Pasūtītājam 0,5 % (nulle komats piecu procentu) apmērā no Līguma summas par katru nokavēto dienu, bet ne vairāk kā 10% (desmit procentus) no kopējās līgumcenas.
16.2.3. Ja Uzņēmējs bez saskaņošanas ar Pasūtītāju nomaina konkursa piedāvājumā norādīto būvniecības ieceres dokumentācijas vadītāju, būvspeciālistu  vai apakšuzņēmēju, vai bez saskaņošanas ar Pasūtītāju iesaista citu būvniecības ieceres dokumentācijas vadītāju, būvspeciālistu vai apakšuzņēmēju, tad Pasūtītājs ir tiesīgs piemērot līgumsodu 2 % (divu procentu) apmērā no Līguma summas par katru konstatēto pārkāpumu.
16.2.4. Uzņēmējs maksā līgumsodu 400,00 euro (četri simti euro) apmērā par katru gadījumu, ja tas neizpilda kādu no Līgumā tieši noteiktajiem pienākumiem.
16.3. Būvdarbu izpildes posmā:
16.3.1. Ja Uzņēmējs Būvdarbu izpildē neievēro Uzņēmēja būvdarbu izpildes grafikā noteiktos starptermiņus vai gala termiņu (piemēram, Uzņēmējs Būvdarbus būvobjektā neveic vai nepabeidz noteiktajā Būvdarbu veidu starptermiņā vai kopējā Būvdarbu veidu gala termiņā), Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no Būvdarbu summas par katru kavējuma dienu, bet kopsummā ne vairāk kā 10 % (desmit procenti) no Būvdarbu summas. Līgumsodu aprēķina sākot no pirmās dienas, kad tiek nokavēts Būvdarbu izpildes grafikā noteiktais starptermiņš vai gala termiņš.
16.3.2. Ja Uzņēmējs neveic konstatēto defektu un/vai neatbilstību novēršanu būvobjektā pēc Uzņēmēja veiktajiem Būvdarbiem Līgumā noteiktajā termiņā, tad Pasūtītājs ir tiesīgs piemērot Uzņēmējam līgumsodu 0,5 % (nulle komats pieci procenti) apmērā no nepabeigto Būvdarbu vērtības par katru nokavēto dienu, bet kopsummā ne vairāk kā 10  % (desmit procenti) no nepabeigto būvdarbu vertības. Šī punkta ietvaros par defektiem un/vai neatbilstībām nav uzskatāma neatbilstoša būvizstrādājuma izmantošana.
16.3.3. Ja Uzņēmējs Būvdarbu izpildē nenodrošina atbildīgā būvdarbu vadītāja atrašanos Objektā, tad Pasūtītājs ir tiesīgs piemērot Uzņēmējam līgumsodu 100,00 euro (viens simts euro 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) apmērā.
16.3.4. Ja Uzņēmējs Būvdarbu izpildē neievēro satiksmes organizācijas un darba vietas aprīkojuma shēmu, tad Pasūtītājs ir tiesīgs piemērot Uzņēmējam līgumsodu 100,00 euro (viens simts euro 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) apmērā.
16.3.5. Ja Uzņēmējs Būvdarbu izpildē neievēro spēkā esošos normatīvos aktus būvniecības jomā, tad Pasūtītājs ir tiesīgs piemērot Uzņēmējam līgumsodu 100,00 euro (viens simts euro 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) apmērā.
16.3.6. Ja Uzņēmējs Būvdarbu izpildē sniedz Pasūtītājam nepatiesu vai faktiskajiem apstākļiem neatbilstošu informāciju, lai pamatotu tehnoloģiskā pārtraukuma nepieciešamības iestāšanos vai Līguma izpildes termiņa pagarināšanu, tad Pasūtītājs ir tiesīgs piemērot Uzņēmējam līgumsodu 1000,00 euro (tūkstotis euro 00 centi) apmērā par katru konstatēto pārkāpumu.
16.3.7. Ja Uzņēmējs bez saskaņošanas ar Pasūtītāju nomaina Līguma pielikumos norādīto atbildīgo būvdarbu vadītāju vai apakšuzņēmēju vai bez saskaņošanas ar Pasūtītāju iesaista jaunu apakšuzņēmēju, tad Pasūtītājs ir tiesīgs piemērot Uzņēmējam līgumsodu 1000,00 euro (viens tūkstotis euro 00 centi) apmērā par katru konstatēto pārkāpumu.
16.3.8. Ja Uzņēmējs bez saskaņošanas ar Pasūtītāju aizvieto Līguma pielikumos norādīto būvizstrādājumu ar atbilstošu alternatīvu (ekvivalentu/analogu) būvizstrādājumu, tad Pasūtītājs ir tiesīgs piemērot Uzņēmējam līgumsodu 100,00 euro (simts euro 00 centi) apmērā par katru konstatēto pārkāpumu.
16.3.9. Ja Uzņēmējs bez saskaņošanas ar Pasūtītāju aizvieto Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu ar  neatbilstošu būvizstrādājumu, tad Pasūtītājs ir tiesīgs piemērot Uzņēmējam līgumsodu 500,00 euro (pieci simti euro 00 centi) par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 1000,00 euro (tūkstotis euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 5000,00 euro (pieci tūkstoši euro 00 centi) apmērā. Vienlaikus Uzņēmējam ir pienākums par saviem līdzekļiem nomainīt neatbilstošu būvizstrādājumu uz Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu.
16.3.10. Ja Uzņēmējs nepilda/neievēro citas šajā nodaļā neminētas saistības, piemēram,  nepilda/neievēro Pasūtītāja rakstiskus paziņojumus un/vai norādījumus, tad Pasūtītājs ir tiesīgs piemērot līgumsodu 100,00 euro (viens simts euro 00 centi) apmērā par katru konstatēto pārkāpumu.
16.3.11. Gadījumā, ja Uzņēmējs Pasūtītāja noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Uzņēmējam vai ietur to no Līguma saistību izpildes nodrošinājuma.
16.3.12. Līgumsoda samaksa neatbrīvo Puses no pienākuma pildīt Līgumā noteiktās saistības.
16.4. Šī Līguma Līgumsodu kopējā vērtība (neskaitot līgumsodus par saistību neizpildīšanu noteiktajā termiņā), nedrīkst pārsniegt 10 % no kopējās līgumcenas.
17. Nepārvarama vara
17.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
17.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
17.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.
17.4. Šī Līguma izpratnē Covid-19 nav uzskatāms par nepārvaramas varas apstākli, izņemot gadījumu, kad publiskas varas kompetenta iestāde pieņēma uz Covid-19 attiecināmu lēmumu, kas tieši un nepārprotami neļauj pildīt Līgumā noteiktās saistības.
18. Īpašuma tiesības
18.1. Pasūtītājam īpašuma tiesības uz būvojektu tiek saglabātas visā Līguma darbības laikā, bet īpašuma tiesības uz visiem Būvdarbu izpildes procesā izmantotajiem un/vai iebūvētajiem būvizstrādājumiem  tiek nodotas Pasūtītājam šajā līgumā noteiktajā kārtībā.
18.2. Visa informācija un dokumentācija, kuru Uzņēmējs saņem no Pasūtītāja vai iegūst Darbu  izpildes procesā, ir izmantojama tikai un vienīgi Darbu ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
19. Autortiesības
19.1. Uzņēmēja Līguma ietvaros izstrādātie autortiesību objekti ir nododami Pasūtītājam.  Uzņēmējs nodod Pasūtītājam visas savas mantiskās autortiesības uz būvniecības ieceres dokumentāciju un tās izmantošanu, kas Pasūtītājam var pāriet atbilstoši Autortiesību likumam. 
19.2. Ņemot vērā, ka būvniecības ieceres dokumentāciju faktiski izstrādā būvspeciālisti (autori), Uzņēmējs apliecina un nodrošina, ka tiks saņemtas visas nepieciešamās autoru atļaujas un piekrišanas un samaksātas visas nepieciešamās atlīdzības, lai nodotu Pasūtītājam šajā līgumā paredzētās autortiesības attiecībā uz būvniecības ieceres dokumentācijas izmantošanu.
19.3. Uzņēmējs nav tiesīgs minēto produktu izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas saņemšanas.
19.4. Uzņēmējs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar pakalpojuma sniegšanu vai Uzņēmēja Līguma ietvaros izstrādātā produkta turpmāku izmantošanu. Gadījumā, ja trešās personas izvirza jebkādas prasības un/vai pretenzijas attiecībā uz autortiesībām un to pārkāpumu jautājumiem jebkādā aspektā un/vai prasības vai pretenzijas par to, ka būvniecības ieceres dokumentācija kopumā vai kāda to daļa ir vai varētu būt plaģiāts vai tas satur citu personu autortiesību objektu, tad visu un jebkādu atbildību vai jebkādi citādi noteiktas un saistošas izmaksas, kompensācijas, zaudējumu atlīdzības Pasūtītājam un/vai trešajām personām un tamlīdzīgi, kādas radīsies no šāda autortiesību aizskāruma vai pārkāpuma, uzņemas un atlīdzina Uzņēmējs.
20. Strīdu izskatīšanas kārtība
20.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā, šajā līgumā un normatīvajos aktos noteiktajā kārtībā. 
20.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.
21. Fizisko personu datu aizsardzība
21.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
21.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
21.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
21.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
21.5. Neskatoties uz iepriekš minēto, Uzņēmējs piekrīt, ka Pasūtītājs nodod no Uzņēmēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
21.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
22. Noslēguma jautājumi
22.1. Ja kādu no Līguma nosacījumiem konkrētā situācijā nav iespējams faktiski vai juridiski piemērot, vai zudusi nepieciesamība piemērot , to nepiemēro vai piemēro daļēji.
22.2. [bookmark: _Hlk92679222]Gadījumā, ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
22.3. Uzņēmējs apliecina, ka viņš ir pienācīgi iepazinies ar iepirkuma nolikuma un tam pievienoto dokumentu prasībām, tajā skaitā ar tajos ietvertajiem risinājumiem, darbu apjomiem, pielietojamiem būvizstrādājumiem un prasībām un atsakās saistībā ar to izvirzīt jebkāda satura iebildumus vai pretenzijas. 
22.4. Uzņēmējs apliecina, ka ir atbildīgs par savu darbaspēku, tā tehnisko nodrošinājumu, Darbu procesā iesaistīto darbinieku kvalifikāciju un pielietoto iekārtu, rīku un izmantoto būvizstrādājumu kvalitāti. Uzņēmējs ir atbildīgs par to, lai visi būvizstrādājumi tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
22.5. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiskas informācijas izmaiņas, tad tā nekavējoties, ne vēlāk kā 1 (vienas) darba dienas laikā, rakstiski informē par to otru Pusi.
22.6. Visi paziņojumi kuri nosūtīti otrai pusei uz tās elektronisko e-pasta adresi, uzskatāmi par paziņotiem ne vēlāk kā otrajā darba dienā pēc nosūtīšanas.
22.7. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei ar vienādu juridisko spēku un ir saistošs Pusēm no tā abpusējas parakstīšanas datuma (papīra formāta līguma parakstīšanas gadījumā). Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums (elektroniska formāta līguma parakstīšanas gadījumā).
22.8. Tos šī Līguma noteikumus, kurus faktiski nav iespējams piemērot, nepiemēro.
22.9. Līguma saistību izpildes nodrošināšanai Puses nosaka sekojošas atbildīgās personas:
22.9.1. no Pasūtītāja puses  –  persona _______, tālrunis ______, e-pasta adrese _______;
22.9.2. no Uzņēmēja puses –  persona _______, tālrunis ______, e-pasta adrese _______.
23. Līguma pielikumi
23.1.1. Tehniskā specifikacija
23.1.2. Būvobjekta nodošanas un pieņemšanas akts;
23.1.3. Pretendenta piedāvājums;
23.1.4. Cits (ja nepieciešams).
24. Pušu juridiskās adreses un rekvizīti


Pielikums
[bookmark: piel-1110895]____.gada Līgumam 


[bookmark: 1110896][bookmark: n-1110896]Būvobjekta nodošanas un pieņemšanas akts
____________________________________ (turpmāk – Pasūtītājs), no vienas puses, un ________________________ (turpmāk – Uzņēmējs), no otras puses (Pasūtītājs un Uzņēmējs kopā turpmāk – Puses, bet katrs atsevišķi – Puse), saskaņā ar 20___. gada _______ ___________ līgumu Nr.____________ "Par__________________________" (Objekts __________________, kadastra Nr. ______________________) (turpmāk – Līgums), paraksta šo aktu, ņemot vērā šādus nosacījumus:
1. Puses apliecina, ka Uzņēmējs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Uzņēmējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Uzņēmēja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).
2. Puses konstatē, ka saskaņā ar Līguma ____. punktu par būvdarbu izpildi Pasūtītājs apņēmies samaksāt Uzņēmējam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Uzņēmējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Uzņēmējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Būvdarbu pabeigšanas datums ir 20__. gada _____. ________.
6. Saskaņā ar Līguma ___. punktu Pasūtītājs no Uzņēmējam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).
7. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.

